**Nostalgie de iarnă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nostalgie de iarnă

...

Când vântul suflă rece-n goarnă,

Frunzele-i răspund ușor,

Suspinând la moartea lor,

Apoi foșnesc sub pas de iarnă!

...

Fulgi de ger prind să se cearnă

Peste covorul frunzelor,

Când vântul rece suflă-n goarnă

Și frunzele-i răspund ușor!

...

Și gerul rece, sclipitor,

Peste dealuri se răstoarnă,

Se-aude-un foșnet curgător,

E bocetul frunzelor ce mor

Când vântul suflă rece-n goarnă!

...

Privesc cerul din pridvor

Și fulgi de ger prind să se cearnă

Dintr-un nor tremurător,

Peste-al frunzelor covor

Când vântul rece suflă-n goarnă

Și frunzele-i răspund ușor!

...

Aud vântul și mi-e dor

De acel an și de-acea iarnă,

Când vântul părea că mă răstoarnă

Iar eu alunecam ușor

Peste-al iernii alb covor

Și credeam că sunt schior!

...

Când vântul rece sufla-n goarnă

Și frunze-i răspundeau ușor

Suspinând sub pas de iarnă,

De acea iarnă-mi este dor!